Žemės ūkio paskolų garantijų fondas

UAB Žemės ūkio paskolų garantijų fondas buvo įkurtas 1997 m. rugpjūčio 22 d. Lietuvos Respublikos Vyriausybės nutarimu Nr. 912, Žemės ūkio ministerija yra vienintelis Fondo akcininkas bei vykdo Fondo priežiūros funkcijas.

Veikla 
Fondo veikla apima: 
 Garantijų teikimą.
 Paramą įsisavinant ES finansines lėšas.
 Paramos kreditų gavėjams administravimas.
 Paskolų fondo administravimas.

Garantijų teikimas
Žemės ūkio paskolų garantijų fondas teikia garantijas (kurių suma vienu metu neviršija Lietuvos Respublikos Vyriausybės tais metais fondui nustatyto valstybės garantijų limito) kredito įstaigoms už kreditus:
 žemdirbiams;
 žemės ūkio produktų perdirbimo įmonėms, bei įmonėms, žemės ūkiui teikiančioms gamybos paslaugas;
 smulkiems ir vidutiniams verslininkams, dirbantiems kaimo vietovėje;
 kaimo bendruomenėms ir vietos veiklos grupėms, įgyvendinančioms investicijų projektus pagal Lietuvos kaimo plėtros 2007-2013 metų programos priemones;
 mokslo ir studijų institucijoms bei profesinio mokymo įstaigoms, turinčioms eksperimentinius, parodomuosius, mokomuosius ar bandymų ūkius ir įgyvendinančioms investicijų projektus pagal Lietuvos kaimo plėtros 2007-2013 metų programos priemones.

Fondo prisiimamiems įsipareigojimams suteikiama valstybės garantija: Fondui neįvykdžius numatytų įsipareigojimų pagal garantijos sutartis arba įvykdžius ne visus, vadovaujantis Lietuvos Respublikos skolos įstatymu, juos pagal Fondo su kredito įstaiga pasirašytas garantijų sutartis įvykdo Valstybė.

Parama įsisavinant ES finansines lėšas
 Fondas siekia aktyviai prisidėti prie ES finansinės paramos lėšų įsisavinimo – ūkio subjektams, projekto įgyvendinimui neturintiems pakankamai nuosavų lėšų, Žemės ūkio paskolų garantijų fondo garantija gali padėti gauti banko ar kredito unijos kreditą.

Paramos kreditų gavėjams administravimas
 UAB Žemės ūkio paskolų garantijų fondas administruoja garantinio užmokesčio, investicinių kreditų palūkanų kompensavimą garantuotų kreditų gavėjams.

Paskolų fondo administravimas
 Paskolų fondas, kaip finansų inžinerijos priemonė, kuri leis greičiau ir efektyviau panaudoti Kaimo plėtros 2007–2013 m. programos lėšas, plėsti paramos sklaidą ir gerinti pareiškėjų ekonominę situaciją buvo įkurtas Žemės ūkio ministerijos iniciatyva. Paskolų fondo valdytoju Žemės ūkio ministro 2009 m. liepos 17 d. įsakymu Nr. 3D-525 buvo paskirtas UAB Žemės ūkio paskolų garantijų fondas.

Lietuvos fondai